b'\n_START_ARTICLE_\nFranci Slak\n_START_SECTION_\n\xc5\xbdivljenjepis\n_START_PARAGRAPH_\nSlak je v Kopru kon\xc4\x8dal osnovno \xc5\xa1olo in gimnazijo. Filmsko re\xc5\xbeijo je \xc5\xa1tudiral na ljubljanski AGRFT in ga nadaljeval v Lod\xc5\xbeu na Poljskem, kjer je leta 1978 magistriral. Od leta 1980 do smrti je bil predavatelj na Akademiji za gledali\xc5\xa1\xc4\x8de, radio, film in televizijo v Ljubljani. Med njegova najbolj odmevna dela \xc5\xa1tejemo filme Butnskala, televizijsko nadaljevanko v petih delih Pre\xc5\xa1eren, Ko zaprem o\xc4\x8di in Hudodelci._NEWLINE_Trikrat je prejel Badjurovo nagrado (1981, 1985 in 1987) in enkrat Nagrado Pre\xc5\xa1ernovega sklada (1988)._NEWLINE_Bil je tudi predsednik Programskega sveta Aktivne Slovenije. Kot kandidat te politi\xc4\x8dne stranke se je neuspe\xc5\xa1no potegoval za polo\xc5\xbeaj \xc5\xbeupana Ljubljane v letu 2006._NEWLINE_Po hudi bolezni je 27. oktobra tragi\xc4\x8dno preminul. Pred smrtjo je posnel nizkoprora\xc4\x8dunski avtobiografski film z naslovom Kakor v nebesih, tako na zemlji, ki je bil javno predvajan v decembru leta 2007 na RTV Slovenija_NEWLINE_Njegov brat Jo\xc5\xbee Slak \xc4\x90oka je bil slikar.'